ທ່ານ Hadi ສາບານໂຕ ເປັນປະທານາທິບໍດີຄົນໃໝ່ ຂອງເຢເມນ
ຮອງປະທານາທິບໍດີ Hadi ສາບານໂຕ ເຂົ້າຮັບຕຳແໜ່ງ ເປັນຜູ້ນໍາຄົນໃໝ່ຂອງເຢເມນ ໃນວັນເສົາມື້ນີ້.
ທ່ານ Abd-Rabbu Mansour Hadi ຮອງປະທານາທິບໍດີ ທີ່ເຂົ້າກຳຕຳແໜ່ງມາເປັນ ເວລາດົນນານຂອງເຢເມນ ໄດ້ສາບານໂຕຢ່າງເປັນທາງການເຂົ້າເປັນຜູ້ນຳຄົນໃໝ່ຂອງປະ ເທດແທນທ່ານ Ali Abdullah Saleh ໃນການຕົກລົງໂອນອຳນາດທີ່ແນໃສ່ເພື່ອເຮັດໃຫ້ ການບໍ່ມີສະຖຽນລະພາບຢູ່ໃນປະເທດດັ່ງກ່າວສິ້ນສຸດລົງ ທ່ານ Hadi ສາບານໂຕເຂົ້າຮັບຕຳແໜ່ງໃນພິທີທີ່ຈັດຂຶ້ນຢູ່ທີ່ສະພາແຫ່ງຊາດຂອງເຢເມນ ໃນການກ່າວຄຳປາໄສທາງໂທລະພາບຂອງທ່ານນັ້ນ ທ່ານ Hadi ໃຫ້ຄຳໝັ້ນສັນຍາທີ່ຈະ ສືບຕໍ່ການປາບປາມກຸ່ມກໍ່ການຮ້າຍອາລກາຍດາແລະນຳເອົາພວກທີ່ຕ້ອງອົບພະຍົບຫຼົບໄພ ຍ້ອນວິກິດການໃນເຢເມນ ກັບຄືນໄປຍັງເຮືອນຊານບ້ານຊ່ອງຂອງພວກເຂົາເຈົ້າ ທ່ານ Hadi ໄດ້ຮັບຄະແນນສຽງຫຼາຍກວ່າ 99% ໃນການປ່ອນບັດເລືອກຕັ້ງປະທານາ ທິບໍດີ ທີ່ມີຜູ້ສະມັກແຕ່ພຽງຄົນດຽວ ຊຶ່ງທ່ານຈະເປັນຜູ້ກຳກັບນຳການປົກຄອງໃນໄລຍະ ຂ້າມຜ່ານເປັນເວລາສອງປີ ການມອບໂອນທີ່ວ່ານີ້ເປັນການເຮັດໃຫ້ເປັນຄວາມຈິງຂໍ້ຕົກ ລົງໂອນອຳນາດທີ່ໄດ້ຮັບການໜຸນຫຼັງຈາກສະຫະລັດແລະບັນດາປະເທດໃນເຂດອ່າວເປີ ເຊຍ ຊຶ່ງພາຍໃຈຕ້ຂໍ້ຕົກລົງດັ່ງກ່າວນີ້ ທ່ານ Saleh ຍິນດີທີ່ຈະສະລະອຳນາດເພື່ອເປັນ ການແລກປ່ຽນກັບການບໍ່ເອົາໂທດທ່ານ ທ່ານ Saleh ໄດ້ເດີນທາງກັບຄືນໄປເຖິງນະຄອນຫຼວງ Sana’a ໃນຕອນເຊົ້າຂອງວັນ ເສົາມື້ນີ້ ຫຼັງຈາກໄດ້ມາຮັບການປິ່ນປົວຢູ່ທີ່ສະຫະລັດ ຍ້ອນບາດແຜທີ່ທ່ານໄດ້ຮັບໃນລະ ຫວ່າງການລອບສັງຫານທ່ານນັ້ນ ເປັນທີ່ຄາດກັນວ່າ ທ່ານຈະທຳພິທີມອບອຳນາດຢ່າງ ເປັນທາງການ ໃນພິທີທີ່ຈັດຂຶ້ນຢູ່ທຳນຽບປະທານາທິບໍດີໃນມື້ວັນຈັນຈະມານີ້